**ОТЧЕТ**

**ЗА РАБОТАТА НА НАСТОЯТЕЛСТВОТО**

**НА НЧ”ПРОБУДА-1927”с.Горно Ботево**

**за 2022 г.**

За изминалата година Настоятелството е провело 4 заседания,на които са решавани текущи и организационни проблеми.

**БИБЛИОТЕЧНА ДЕЙНОСТ**

През 2022 г. са набавени 35 книги , 28 от които са закупени със собствени средства, а 7 са дарение от автор. През годината са се записали 27 читатели,12 от които на възраст до 14 години.Взели са за прочит 335 библиотечни единици.

По случай Международният ден на книгата и авторското право организирахме четене онлайн от наши потребители и традиционното вече четене на глас от секретарите на Горно Ботево, Михайлово и Памукчии и техни приятели в градинката на Първо основно училище на стихове от Петя Дубарова .С тези свои инициатива НЧ”Пробуда-1927” за поредна година се включи в проекта „Четяща Стара Загора”,организиран от НЧ”Родина” Стара..

**ИЗЛОЖБИ**

1.”Васил Левски и комитетската мрежа в България”-фотоси

2.”Руско-турска война”-фотоси

3. Изложба книги за Априлско въстание

3.Христо Ботев-живот и дейност”-фотоси

**РАБОТА С ДЕЦА**

1.Традиционното боядисване на яйца този път беше в пенсионерския клуб

2.Библиотекар за един ден

 3.Лятна работа

* Работихме по списъците за книги,дадени за прочит през ваканцията
* „Приказки от бабината ракла”-четене на глас на български народни приказки,като освен секретаря четат и по-големите деца

4.Есенни картини с природни материали

5.Изработване на коледни играчки

Съгласно календара на основните мероприятия,приет на предишното общо събрание,културните мероприятия се провеждаха както следва:

**БЕЛЕЖИТИ ДАТИ И ГОДИШНИНИ**

1.149 години от обесването на Васил Левски-лектория,изложба фотоси

2.03.03.-Национален празник на България – самодейци и граждани от Горно Ботево, Дълбоки, Оряховица и Калитиново поставихме венци на паметника на Джуранлийския бой

 4.2-ри юни-Ден на Ботев и всички загинали за свободата на България за втора поредна година бе честван камерно от 20.30 ч. до паметника на загиналите наши съселяни в Балканската и Междусъюзническите войни със заря и поднасяне на цветя.

5.145 години от Джуранлийския бой- на 31юли от 10.00 ч. съвместно със с.Калитиново почетохме паметта на загиналите в боевете за Стара Загора,поднесохме венец и цветя.

**ПРАЗНИЦИ**

1.на 21.01. съвместно със Здравна служба отпразнувахме Деня на родилната помощ - Бабинден..

2.на 14.02 отбелязахме Трифон Зарезан.Беше проведен конкурс за най-добро вино и комисия след попълване на специални оценяващи листи определи тримата най-добри винопроизводители.

3. Възползвайки се от идеята, дадена ни от Култура и туризъм към община Стара Загора днес посетихме село Коньово и по- точно комплекса- Дом на доброто, построен в памет на дядо Влайчо- Ясновидеца

4.Празника на домата се проведе успешно за пети път, като ни гостуваха съставите на Михайлово, Борово, Богомилово и Железник

5. Макар и с няколко дни закъснение пенсионерите от Горно Ботево отпразнуваха Международният ден на възрастните хора, съчетавайки го с празника на Стара Загора. Както винаги заедно -с кметство Горно Ботево, здравна служба и читалище.

6.Традиционният тракийски димитровденски събор и празник на селото бе проведен на площада с участието на Тракийско дружество Фере с.Ракитница и ОУ“Христо Ботев“ с. Горно Ботево, поднесохме венци и цветя .

7.Завършихме годината с Коледно тържество

**УЧАСТИЯ**

През изминалата година отново имахме участия на живо, посетихме и участвахме на Празника на житото- Преславен, ДЮПГ- Изворът да не пресъхва; Регионален кръг Копривщица; Празник на тиквата- Дълбоки, където взехме и диплом за тиквен десерт; Годишнина на читалище Хан Аспарухово. Най-голямата ни гордост е обаче участие за пръв път на певческа група от Горно Ботево на Копривщица и вземането на бронзов медал.

Записахме участия онлайн в конкурсите -Празник на пелина с. Змейово , Национална викторина „ Аз обичам България“ , на която спечелихме специалната награда на организаторите; конкурса „ Магията наречена любов“ и онлайн конкурса Есента в миниатюри гр. Бургас;

НЧ „ Пробуда“ участва и в преписа на История славянобългарска, посветен на 300 от рождението на Паисий.

През декември организирахме пети Национален фестивал „ От Игнажден до Коледа- традиции и съвременност“. Интересът към него беше много голям ,участниците бяха над 300 от над 50 общини

**РЕМОНТИ**..

Както бяхме планирали- в края на годината подменихме цялата дограма на прозорците- 19 броя и външната двойна врата на южното крило. Нещата наистина бяха спешни, защото част от прозорците бяха сериозно компрометирани, да не кажем, че почти ги нямаше.

Остават въпросите с ел таблото и сцената, но се надяваме през тази година да ги разрешим.

Отчетът е приет на Заседание на Настоятелството на 24.01.2023 г.

Председател:……………………………

/ Димка Георгиева/